pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมทางหลวงชนบทรายงานความคืบหน้าโครงการก่อสร้างถนนสาย ฉช.3001 แยกทางหลวงหมายเลข 314 - ลาดกระบัง จังหวัดฉะเชิงเทรา และสมุทรปราการ
วันอังคารที่ 3 ตุลาคม 2560
กรมทางหลวงชนบทรายงานความคืบหน้าโครงการก่อสร้างถนนสาย ฉช.3001 แยกทางหลวงหมายเลข 314 - ลาดกระบัง จังหวัดฉะเชิงเทรา และสมุทรปราการ
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสาย ฉช.3001 แยกทางหลวงหมายเลข 314 - ลาดกระบัง จังหวัดฉะเชิงเทรา และสมุทรปราการ ผลงานมีความก้าวหน้า ร้อยละ 21
เพื่อรองรับปริมาณการจราจรบริเวณท่าอากาศยานสุวรรณภูมิและนิคมอุตสาหกรรมลาดกระบัง เพิ่มความรวดเร็วและปลอดภัยในการเดินทาง รวมทั้งส่งเสริมการพัฒนาพื้นที่รอบท่าอากาศยานสุวรรณภูมิให้เป็นศูนย์กลางเศรษฐกิจใหม่ เป็นเขตการค้าและอุตสาหกรรมเพื่อการส่งออกของประเทศ
นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงฯ กล่าวว่า กระทรวงคมนาคมได้กําหนดยุทธศาสตร์การพัฒนาโครงสร้างพื้นฐานและการให้บริการระบบคมนาคมขนส่ง เชื่อมโยงพื้นที่ทางเศรษฐกิจที่มีศักยภาพ รองรับกลุ่มอุตสาหกรรมเป้าหมาย และเชื่อมโยงการเดินทางเข้าสู่แหล่งท่องเที่ยว เพื่อยกระดับคุณภาพชีวิตของประชาชน ปัจจุบันปริมาณการเดินทางและการขนส่งสินค้าผ่านท่าอากาศยานสุวรรณภูมิขยายตัวเติบโตอย่างรวดเร็ว ส่งผลให้ทางหลวงชนบทสาย ฉช.3001 แยกทางหลวงหมายเลข 314 - ลาดกระบัง จังหวัดฉะเชิงเทรา และสมุทรปราการ มีปริมาณการจราจรเพิ่มขึ้น การเดินทางไปท่าอากาศยานสุวรรณภูมิมีความล่าช้า เพื่อแก้ไขปัญหาดังกล่าว ทช. จึงมีแผนพัฒนาโครงสร้างพื้นฐานด้านคมนาคมขนส่งของถนนสายดังกล่าว ด้วยการก่อสร้างผิวจราจรแบบแอสฟัลท์คอนกรีต ขนาด 4 - 6 ช่องจราจร และสะพานคอนกรีต จํานวน 9 แห่ง พร้อมระบบระบายน้ํา ไฟฟ้าแสงสว่าง สิ่งอํานวยความสะดวกและความปลอดภัยของผู้ใช้ทาง โดยมีจุดเริ่มต้นที่แยกทางหลวงแผ่นดินหมายเลข 314 ตําบลคลองประเวศ แนวเส้นทางโครงการไปทางทิศตะวันตกเฉียงเหนือ ผ่านพื้นที่ตําบลเทพราช อําเภอบ้านโพธิ์ จังหวัดฉะเชิงเทรา ตําบลคลองสวน และตําบลปากเปร็ง อําเภอบางบ่อ จังหวัดสมุทรปราการ สิ้นสุดที่แขวงขุมทอง เขตลาดกระบัง กรุงเทพฯ ระยะทาง 20.328 กิโลเมตร ปัจจุบันผลงานความก้าวหน้าร้อยละ 21 คาดว่าการก่อสร้างจะแล้วเสร็จพร้อมเปิดให้ประชาชนสัญจรในปี 2562
รัฐบาลไทย-ข่าวทำเนียบรัฐบาล-สธ.กำชับโรงพยาบาลในแหล่งท่องเที่ยวทั้งเมืองหลักและเมืองรอง พร้อมรองรับเทศกาลสงกรานต์
วันพุธที่ 11 เมษายน 2561
สธ.กําชับโรงพยาบาลในแหล่งท่องเที่ยวทั้งเมืองหลักและเมืองรอง พร้อมรองรับเทศกาลสงกรานต์
กระทรวงสาธารณสุข กําชับโรงพยาบาลในสังกัดทั่วประเทศ  โดยเฉพาะโรงพยาบาลในแหล่งท่องเที่ยวทั้งเมืองหลักและเมืองรอง  รวมทั้งโรงพยาบาลที่อยู่บนเส้นทางหลวงหลัก เพิ่มอัตรากําลังเป็นกรณีพิเศษ  พร้อมรองรับเหตุฉุกเฉินที่อาจเกิดขึ้นในช่วงเทศกาลสงกรานต์
กระทรวงสาธารณสุข กําชับโรงพยาบาลในสังกัดทั่วประเทศ โดยเฉพาะโรงพยาบาลในแหล่งท่องเที่ยวทั้งเมืองหลักและเมืองรอง รวมทั้งโรงพยาบาลที่อยู่บนเส้นทางหลวงหลัก เพิ่มอัตรากําลังเป็นกรณีพิเศษ พร้อมรองรับเหตุฉุกเฉินที่อาจเกิดขึ้นในช่วงเทศกาลสงกรานต์
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ช่วงเทศกาลสงกรานต์ปีนี้ มีวันหยุดต่อเนื่อง 5 วัน ตั้งแต่ 12-16 เมษายน 2561ประชาชนส่วนใหญ่จะเดินทางกลับภูมิลําเนา รวมทั้งเดินทางไปท่องเที่ยวในแหล่งท่องเที่ยวสําคัญทั้งในเมืองหลักและเมืองรอง ได้สั่งการให้โรงพยาบาลในสังกัดทุกแห่ง โดยเฉพาะที่ตั้งอยู่ในแหล่งท่องเที่ยวสําคัญ รวมทั้งโรงพยาบาลที่ตั้งบนเส้นทางหลวงหลัก เพิ่มอัตรากําลังเป็นกรณีพิเศษ พร้อมรองรับเหตุฉุกเฉินที่อาจเกิดขึ้น โดยจัดเตรียม 3 ระบบสําคัญคือ  1.การดูแลผู้บาดเจ็บ/เจ็บป่วยฉุกเฉินที่จุดเกิดเหตุ ด้วยทีมแพทย์กู้ชีพ รถพยาบาลพร้อมเครื่องมืออุปกรณ์การแพทย์ ระบบรับแจ้งเหตุสายด่วน 1669 ตลอด 24 ชั่วโมง 2.ความพร้อมในโรงพยาบาล ทั้งห้องฉุกเฉิน ห้องผ่าตัด คลังเลือด หอผู้ป่วยหนัก ทีมแพทย์เฉพาะทาง และ 3.ระบบการส่งต่อผู้ป่วยที่อาการรุนแรงแบบไร้รอยต่อ
นอกจากนี้ ได้ให้สํานักงานสาธารณสุขจังหวัดออกตรวจเตือนร้านค้าให้ปฏิบัติตาม พ.ร.บ.เครื่องดื่มแอลกอฮอล์ พ.ศ.2551 ร่วมกับองค์กรปกครองส่วนท้องถิ่น ตั้งด่านชุมชน จุดตรวจ/จุดบริการ รณรงค์ปฏิบัติตามกฎจราจร เช่น สวมหมวกนิรภัย คาดเข็มขัดนิรภัย ไม่ขับเร็ว สกัดคนเมาในหมู่บ้าน เพื่อป้องกันอุบัติเหตุจากเมาแล้วขับ
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ เปิดงานเทศกาลสินค้าและอาหารจากประเทศญี่ปุ่น
วันเสาร์ที่ 30 มิถุนายน 2561
รัฐมนตรีช่วย ก.อุตฯ เปิดงานเทศกาลสินค้าและอาหารจากประเทศญี่ปุ่น
รัฐมนตรีช่วย ก.อุตฯ เปิดงานเทศกาลสินค้าและอาหารจากประเทศญี่ปุ่น
วันนี้ (30 มิถุนายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดพร้อมกล่าวแสดงความยินดีในงานเทศกาลสินค้าและอาหารจากประเทศญี่ปุ่น (Toyotsu Japan Festival 2018) โดยมีนายคิโยโยชิ โอบะ กรรมการผู้จัดการใหญ่บริษัท โตโยต้า ทูโช (ไทยแลนด์)จํากัด ให้การต้อนรับ ภายในงานจัดเป็นเทศกาล เซนได ทานาบาตะ หนึ่งในเทศกาลฤดูร้อนที่ยิ่งใหญ่ของประเทศญี่ปุ่น และประกอบด้วยร้านค้าจําหน่ายสินค้าอุปโภค-บริโภค อาหาร สินค้าแฟชั่น ที่ได้รับความนิยมจากประเทศญี่ปุ่น กว่า 80 บู้ท ณ รอยัล พารากอน ฮอลล์ สยามพารากอน
รัฐบาลไทย-ข่าวทำเนียบรัฐบาล-รัฐบาลเผยฝนหลวงได้ผล ช่วยลดฝุ่นละอองในอากาศ กำชับทำต่อเนื่องควบคู่มาตรการอื่น
วันพุธที่ 16 มกราคม 2562
รัฐบาลเผยฝนหลวงได้ผล ช่วยลดฝุ่นละอองในอากาศ กําชับทําต่อเนื่องควบคู่มาตรการอื่น
รัฐบาลเผยฝนหลวงได้ผล ช่วยลดฝุ่นละอองในอากาศ  โดยนายกรัฐมนตรี ได้กําชับให้ดําเนินการอย่างต่อเนื่องจนกว่าสถานการณ์จะกลับเป็นปกติ พร้อมทั้งสั่งการให้ใช้มาตรการอื่นควบคู่ไปด้วย
วันนี้ (16 ม.ค.62) นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า หลังจากที่พลเอก ประยุทธ์ จันทร์โอชา นายกรัฐมนตรี ได้สั่งการให้ทุกหน่วยที่เกี่ยวข้องเร่งแก้ไขปัญหาเฉพาะหน้า เพื่อลดปริมาณฝุ่นละอองในอากาศในพื้นที่ กทม.และปริมณฑล และวางแผนระยะยาว เพื่อป้องกันปัญหาด้วยนั้น ล่าสุดนายกรัฐมนตรีได้รับรายงานจากกระทรวงเกษตรและสหกรณ์ว่า กรมฝนหลวงและการบินเกษตรได้ออกปฏิบัติการทําฝนหลวงเมื่อวานนี้ ปรากฏว่าตั้งแต่เวลา 15.00 น. ได้เกิดฝนตกบริเวณเขตพญาไท ประเวศ บางกะปิ ห้วยขวาง และบางส่วนของ จ.นนทบุรี และปทุมธานี ช่วยลดผลกระทบต่อสุขภาพของประชาชน
ทั้งนี้ กระทรวงเกษตรฯ ยืนยันว่า ฝนที่ตกลงมา เป็นผลจากปฏิบัติการฝนหลวงเพราะมีข้อมูลทางวิทยาศาสตร์พิสูจน์ได้ และเมื่อตรวจสอบค่าฝุ่นละอองในอากาศก่อนและหลังทําฝนหลวงร่วมกับกรมควบคุมมลพิษพบว่า ปริมาณฝุ่นละอองในอากาศลดลงอย่างเห็นได้ชัด เช่น เขตบางขุนเทียน ลดลงจาก 82 เหลือ 72 ไมโครกรัมต่อ ลบ.ม. เขตพญาไท ลดลงจาก 53 เหลือ 43 เขตพระนคร ลดลงจาก 74 เหลือ 65 ต.ปากน้ํา อ.เมือง จ.สมุทรปราการ ต.อ้อมน้อย อ.กระทุ่มแบน จ. สมุทรสาคร ลดลงจาก 66 เหลือ 60 เป็นต้น
"นายกฯ กําชับให้ดําเนินการอย่างต่อเนื่องจนกว่าสถานการณ์จะกลับเป็นปกติ พร้อมทั้งสั่งการให้ใช้มาตรการอื่นควบคู่ไปด้วย เช่น ควบคุมรถโดยสารที่ปล่อยควันดํา ฉีดละอองน้ํา ล้างถนน ฯลฯ เพื่อให้ปัญหาคลี่คลายโดยเร็วที่สุด นอกจากนี้ยังได้ขอความร่วมมือจากประชาชนทุกภาคส่วนอย่างจริงจัง เพราะจะทําให้การรับมือกับปัญหาเห็นผลเป็นลําดับ "
-------------------
สํานักโฆษก
รัฐบาลไทย-ข่าวทำเนียบรัฐบาล-โฆษกกองทัพบกชี้แจงเรื่องกรณีการเกณฑ์ทหาร
วันศุกร์ที่ 6 เมษายน 2561
โฆษกกองทัพบกชี้แจงเรื่องกรณีการเกณฑ์ทหาร
โฆษกกองทัพบกชี้แจงเรื่องการเกณฑ์ทหาร เป็นไปตามข้อกําหนดทางกฎหมาย เพื่อให้กองทัพมีกําลังพลบางส่วนหมุนเวียนเข้ามารับราชการทหาร ระบุทหารกองประจําการถือเป็นกําลังสําคัญของกองทัพ ที่กองทัพได้ให้การดูแลเป็นอย่างดี
วันที่ 3 เม.ย.61 พ.อ.วินธัย สุวารี โฆษกกองทัพบก กระทรวงกลาโหม ชี้แจงกรณี ที่นายรังสิมันต์ โรม ได้โพสต์ข้อความในเฟซบุ๊กส่วนตัวเกี่ยวกับเรื่องการเกณฑ์ทหาร ว่า การเกณฑ์ทหาร เป็นการนําทรัพยากรสําคัญคือเยาวชนไปเป็นผู้รับใช้นายทหาร ซึ่งไม่ได้สร้างผลผลิตใดให้กับประเทศชาติ ในขณะที่สังคมไทยกําลังขาดแคลนแรงงาน และเข้าสู่สังคมผู้สูงอายุ ซึ่งทหารรับใช้รับเงินจากรัฐ แต่กลับมีหน้าที่รับใช้ส่วนตัว เช่น ซักผ้า เสิร์ฟน้ํา ทําความสะอาดบ้าน พานายหรือคนในครอบครัวไปงานต่าง ๆ เสนอให้ยกเลิกการเกณฑ์ทหาร และทหารควรทําหน้าที่เป็นทหารอาชีพเท่านั้น
โฆษกกองทัพบก กล่าวขอเรียนว่า การเข้ารับราชการทหารเป็นไปตามข้อกําหนดทางกฎหมาย เพื่อให้กองทัพมีกําลังพลบางส่วนหมุนเวียนกันเข้ามารับราชการทหาร ของชายไทยในช่วงอายุ 21-29 ปี เพื่อมาปฏิบัติหน้าที่ในบางตําแหน่งงานของกองทัพ ที่เมื่อผ่านการฝึกศึกษาตามแนวทางกองทัพแล้ว ก็จะไปปฏิบัติงานร่วมกําลังพลหลักที่ประจําการอยู่ในกองทัพได้อย่างสมบูรณ์
ในปัจจุบันระบบการตรวจเลือกทหารกองเกินเข้ากองประจําการ ยังคงเริ่มต้นจากการรับผู้ที่สมัครใจก่อนเป็นหลัก เมื่อจํานวนยอดที่ได้ยังไม่พอเพียงกับความต้องการของกองทัพ จึงต้องมีการตรวจเลือกเข้ามาเพิ่มให้ได้ตามจํานวนที่ต้องการ
ส่วนงานหรือหน้าที่ของกําลังพลในระดับนี้ อาจมีลักษณะหลากหลายขึ้นอยู่กับภารกิจของหน่วยที่ไปบรรจุลงนั้น ๆ มีทั้งงานด้านความมั่นคง ด้านยุทธการ ด้านบริการแรงงาน ให้กับหน่วยเอง หรือให้กับประชาชน ในภารกิจช่วยเหลือประชาชน ซึ่งส่วนใหญ่ผู้บังคับบัญชา หรือผู้บังคับหน่วยจะพิจารณาบริหารงานบุคคลกําลังพลไปตามความเหมาะสม
ทหารกองประจําการถือเป็นกําลังสําคัญของกองทัพ ที่กองทัพได้ให้การดูแลเป็นอย่างดี มีการพัฒนาและเสริมทักษะให้ในด้านต่าง ๆ ไม่ว่าจะเป็นด้านการทหาร การพัฒนาบุคลิกภาพ การสร้างระเบียบวินัย การอบรมบ่มเพาะให้มีความเข้มแข็งทั้งด้านร่างกายจิตใจ เสียสละ เพื่อเป็นพลเมืองที่ดีมีคุณภาพของสังคมโดยรวม
------------------------
รัฐบาลไทย-ข่าวทำเนียบรัฐบาล-โครงการช่วยเหลือราคาอ้อยขั้นต้นและผลตอบแทนการผลิตฯ ปี 62/63
วันจันทร์ที่ 20 มกราคม 2563
โครงการช่วยเหลือราคาอ้อยขั้นต้นและผลตอบแทนการผลิตฯ ปี 62/63
วันจันทร์ที่ 20 มกราคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบกําหนดราคาอ้อยขั้นต้น ฤดูการผลิตปี 2562/2563 ในอัตรา 750 บาท/ตัน ณ ระดับความหวานที่ 10 ซี.ซี.เอส และกําหนดผลตอบแทนการผลิตและจําหน่ายน้ําตาลทรายขั้นต้น เท่ากับ 321.43 บาท/ตัน เพื่อช่วยบรรเทาความเดือดร้อนให้กับเกษตรกรชาวไร่อ้อย ให้สามารถนําเงินไปหมุนเวียนประกอบธุรกิจและสร้างรายได้ โดยราคาดังกล่าวเป็นเพียงราคาและผลตอบแทนการผลิตขั้นต้นเท่านั้น แต่ราคาและผลตอบแทนที่ชาวไร่อ้อยและโรงงานจะได้รับจริง คือราคาอ้อยขั้นสุดท้าย ที่จะได้รับเพิ่มอีกส่วนหนึ่งเมื่อสิ้นสุดฤดูกาลแล้ว ทั้งนี้ เพื่อให้เกษตรกรเกิดความมั่นใจและได้รับประโยชน์อย่างแท้จริง
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงคมนาคมยืนยัน ไม่มีนโยบายให้ผู้ประกอบการรถตู้โดยสารสาธารณะปรับขึ้นค่าโดยสาร
วันจันทร์ที่ 17 กรกฎาคม 2560
กระทรวงคมนาคมยืนยัน ไม่มีนโยบายให้ผู้ประกอบการรถตู้โดยสารสาธารณะปรับขึ้นค่าโดยสาร
นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงฯ กล่าวว่า กรณีสื่อมวลชนเสนอข่าวว่า ตั้งแต่ ขบ. บังคับใช้มาตรการทางกฎหมายกับผู้ประกอบการและเจ้าของรถตู้โดยสารทุกคัน
เพื่อปรับปรุงแก้ไขการจัดวางที่นั่งผู้โดยสารในรถตู้โดยสารสาธารณะทุกประเภทไม่เกิน 13 ที่นั่ง พบว่า ขณะนี้มีผู้ประกอบการบางราย ได้เรียกเก็บค่าโดยสารเพิ่ม โดยมีข้อมูลรถตู้โดยสารของรถร่วม ขสมก. ดังนี้ รถตู้โดยสาร สาย ต 83 เส้นทางอนุสาวรีย์ฯ – เซียร์รังสิต - ฟิวเจอร์พาร์ครังสิต อัตราค่าโดยสารเดิม 30 บาท ปรับขึ้นเป็น 35 บาท รถตู้โดยสารเส้นทางมหาวิทยาลัยธรรมศาสตร์ รังสิต - อนุสาวรีย์ฯ อัตราค่าโดยสารเดิม 35 บาท ปรับขึ้นเป็น 40 บาท และสาย ต 84 สวนจตุจักร - รังสิต อัตราค่าโดยสารเดิม 30 บาท ปรับขึ้นเป็น 35 บาท
นายจิรุตม์ วิศาลจิตร กล่าวว่า กระทรวงฯ ได้มอบให้กรมการขนส่งทางบก (ขบ.) พิจารณาดําเนินการตรวจสอบข้อเท็จจริงกรณีดังกล่าวแล้ว โดยขอยืนยันว่า ขณะนี้กระทรวงฯ และ ขบ. ไม่มีนโยบายอนุมัติให้ผู้ประกอบการรถตู้โดยสารปรับขึ้นค่าโดยสารแต่อย่างใด ปัจจุบัน ขบ. อยู่ระหว่างการจ้างที่ปรึกษาหน่วยงานทางวิชาการและเป็นหน่วยงานกลาง รวบรวมข้อมูล เพื่อประกอบการพิจารณาโครงสร้างอัตราค่าโดยสารให้สะท้อนกับต้นทุนที่แท้จริง เพื่อให้สามารถบริหารการเดินรถได้อย่างมีคุณภาพ มีประสิทธิภาพ และประกอบการได้อย่างเหมาะสมและเป็นธรรมกับประชาชนผู้ใช้บริการ ซึ่ง ขบ. ต้องพิจารณาด้วยความละเอียดรอบคอบ ก่อนจะเสนอคณะกรรมการควบคุมการขนส่งทางบกกลางพิจารณาต่อไป
กระทรวงฯ ได้เน้นย้ําให้ ขบ. องค์การขนส่งมวลชนกรุงเทพ บริษัท ขนส่ง จํากัด ขนส่งจังหวัดทุกพื้นที่ บูรณาการร่วมกับคณะกรรมการจัดระเบียบรถตู้โดยสารสาธารณะ ทหาร ตํารวจ และหน่วยงานที่เกี่ยวข้อง ตรวจและจับกุมรถตู้โดยสารที่เรียกเก็บค่าโดยสารเกินกว่าอัตราที่กําหนด บริเวณอนุสาวรีย์ชัยสมรภูมิ รังสิต และมีนบุรี รวมพื้นที่ในกรุงเทพฯ และระหว่างจังหวัดทุกเส้นทาง ซึ่งที่ผ่านมาได้รับรายงานการจับกุมผู้กระทําความผิดมากกว่า 200 ราย โดยมีโทษปรับสูงสุด 5,000 บาท และจะได้ดําเนินการอย่างต่อเนื่อง ทั้งนี้ หากมีผู้พบเห็นการเก็บค่าโดยสารเกินราคาที่กําหนดสามารถแจ้งกับผู้ตรวจการขนส่งทางบกโดยตรง หรือร้องเรียนผ่านสายด่วน 1584 ตลอด 24 ชั่วโมง หรือผ่านทางเว็บไซต์ ทาง E-mail หรือร้องเรียนผ่านทาง application หรือทาง facebook หรือร้องเรียนผ่านทาง LINE IDในชื่อ “1584dlt” หรือเดินทางมาร้องเรียนด้วยตนเอง ณ กรมการขนส่งทางบก หรือ ณ สํานักงานขนส่งจังหวัด หรือร้องเรียนมาที่กระทรวงฯ สายด่วน 1356 โดยระบุรายละเอียดรถและผู้ขับรถคันที่กระทําความผิด ได้แก่ หมายเลขทะเบียนรถ ชื่อ - นามสกุลผู้ขับรถ วัน เวลา และสถานที่เกิดเหตุให้ชัดเจน ซึ่งจะทําให้กระบวนการติดตามตัวผู้กระทําผิดมาลงโทษเป็นไปด้วยความรวดเร็ว
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ปาฐกถาพิเศษ หัวข้อ “ภาพรวมและแนวโน้ม Digital Technology ในประเทศไทย”
วันศุกร์ที่ 7 กรกฎาคม 2560
ปลัดกระทรวงดิจิทัลฯ ปาฐกถาพิเศษ หัวข้อ “ภาพรวมและแนวโน้ม Digital Technology ในประเทศไทย”
ปลัดกระทรวงดิจิทัลฯ
นางสาววิไลลักษณ์ ชุลีวัฒนกุล ปลัดกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษ หัวข้อ “ภาพรวมและแนวโน้ม Digital Technology ในประเทศไทย” ในงานสัมมนา “Digital Technology in Building & Infrastructure Development” ซึ่งทีมกรุ๊ป จัดงานดังกล่าวขึ้น เพื่อเสริมสร้างความรู้ความเข้าใจในเทคโนโลยีที่อยู่ในความสนใจของทุกภาคส่วน โดยเฉพาะเทคโนโลยีอากาศยานไร้คนขับ หรือ “โดรน” และเทคโนโลยีการจัดการข้อมูลอาคารและงานก่อสร้างด้วย Building Information Model (BIM) และ Construction Information Modeling (CIM) เพื่อบูรณาการองค์ความรู้และประยุกต์ใช้ในการดําเนินงาน รวมถึงการต่อยอดทางธุรกิจได้อย่างมีประสิทธิภาพ ทั้งนี้ ภายในงานยังได้มีการจัดเสวนาหัวข้อ “การสร้างมูลค่าเพิ่มให้กับธุรกิจด้วย Digital Technology” โดย รศ.ดร.วิชัย เยี่ยมวีรชน อาจารย์ประจําภาควิชาวิศวกรรมสํารวจ คณะวิศวกรรมศาสตร์ จุฬาลงกรณ์มหาวิทยาลัย รวมถึงหัวข้อ “Drone ใช้อย่างไรให้เกิดประสิทธิภาพสูงสุด” โดย นายสมพัสตร์ สุวพิศ ผู้อํานวยการ Drone Based Service และหัวข้อ “เสริมศักยภาพทางธุรกิจด้วย BIM/CIM” โดย ดร.สรัสไชย องค์ประเสิร์ฐ ผู้อํานวยการ BIM เมื่อวันที่ 6 กรกฎาคม 2560 ณ ห้องสโรชา โรงแรมสวิสโซเทล เลอ คองคอร์ด ถนนรัชดาภิเษก กรุงเทพฯ
*********************************
รัฐบาลไทย-ข่าวทำเนียบรัฐบาล-กรมการขนส่งทางบกแนะนำ 6 มาตรการ รถรับ - ส่งนักเรียนปลอดภัย ห่างไกล COVID-19
วันศุกร์ที่ 26 มิถุนายน 2563
กรมการขนส่งทางบกแนะนํา 6 มาตรการ รถรับ - ส่งนักเรียนปลอดภัย ห่างไกล COVID-19
กรมการขนส่งทางบก (ขบ.) กระทรวงคมนาคม กําชับสํานักงานขนส่งทั่วประเทศตรวจสอบรถรับ - ส่งนักเรียนในพื้นที่ให้ปฏิบัติตามมาตรป้องกันการแพร่ระบาดของโรคติดเชื้อไวรัส COVID-19 อย่างเคร่งครัดและต่อเนื่องตลอดภาคการศึกษา เพื่อสร้างความเชื่อมั่นให้กับนักเรียนและผู้
นายจิรุตม์ วิศาลจิตร อธิบดีกรมการขนส่งทางบก กล่าวว่า ตามที่รัฐบาลได้ประกาศให้สถานศึกษาเปิดภาคการศึกษา 2563 ในช่วงเดือนกรกฎาคม 2563 เป็นต้นไป โดยให้ทุกภาคส่วนที่เกี่ยวข้องมีมาตรการควบคุมการแพร่ระบาดของโรคติดเชื้อไวรัส COVID-19 เพื่อเตรียมความพร้อมรองรับการเปิดภาคการศึกษา ขบ. จึงได้กําหนดมาตรการควบคุมการแพร่ระบาดของโรคติดเชื้อไวรัส COVID-19 สําหรับรถรับ - ส่งนักเรียน เพื่อให้ผู้ได้รับอนุญาตให้ใช้รถรับ - ส่งนักเรียนปฏิบัติตาม ดังนี้
1. พนักงานขับรถรับ - ส่งนักเรียน และผู้ควบคุมนักเรียนจะต้องผ่านการคัดกรองและตรวจวัดอุณหภูมิก่อนปฏิบัติหน้าที่ หากอุณหภูมิร่างกายสูงกว่า 37.5 องศาเซลเซียส ห้ามปฏิบัติหน้าที่โดยเด็ดขาด
2. ตรวจวัดอุณหภูมินักเรียนก่อนใช้บริการ โดยสามารถปฏิเสธการให้บริการในกรณีที่พบว่านักเรียนมีอุณหภูมิร่างกายสูงกว่า 37.5 องศาเซลเซียส
3. พนักงานขับรถ ผู้ควบคุมนักเรียน และนักเรียนทุกคนต้องสวมหน้ากากอนามัยหรือหน้ากากผ้าตลอดการเดินทาง
4. จัดให้มีแอลกอฮอล์ชนิดเจลหรือน้ํายาฆ่าเชื้อโรคประจํารถ
5. ทําความสะอาดรถรับ - ส่งนักเรียนก่อนและหลังการให้บริการแต่ละรอบ เปิดหน้าต่างและประตูเพื่อถ่ายเทระบายอากาศภายในตัวรถ และทําความสะอาดจุดที่มีการสัมผัสบ่อยครั้ง เช่น ราวจับ ที่เปิดประตู เบาะนั่ง ที่วางแขน เป็นต้น
6. ลงทะเบียนบันทึกข้อมูลการใช้บริการแต่ละรอบของนักเรียน เพื่อความรวดเร็วในการสืบสวนโรคของแพทย์หากพบผู้ติดเชื้อไวรัส COVID-19
7. ปฏิบัติตามมาตรการควบคุมโรคของศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) หรือคณะกรรมการโรคติดต่อจังหวัด เพื่อให้สอดคล้องกับมาตรการต่าง ๆ ของภาครัฐ และสร้างความมั่นใจให้กับนักเรียนและผู้ปกครอง
ทั้งนี้ ขบ. ได้เข้มงวดตรวจสอบรถรับ - ส่งนักเรียนให้เป็นไปตามมาตรฐานความปลอดภัยตามที่กําหนด ด้วยการกําชับให้สํานักงานขนส่งจังหวัดทั่วประเทศตรวจสอบความปลอดภัยและการให้บริการของรถรับ - ส่งนักเรียนในจังหวัดอย่างเข้มงวดต่อเนื่องตลอดภาคการศึกษา สําหรับมาตรฐานความปลอดภัยของตัวรถรับ - ส่งนักเรียนที่เป็นรถยนต์ส่วนบุคคลทั้งรถสองแถวและรถตู้ กําหนดให้ต้องผ่านการรับรองจากโรงเรียนหรือสถานศึกษา และนํารถเข้าตรวจสภาพ ณ สํานักงานขนส่งจังหวัดที่โรงเรียนหรือสถานศึกษาตั้งอยู่ในเขตพื้นที่ ซึ่งจะได้รับอนุญาตครั้งละ 1 ภาคการศึกษา ภายในรถต้องมีเครื่องมือที่จําเป็นสําหรับช่วยเหลือนักเรียนเมื่อมีอุบัติเหตุ เช่น ถังดับเพลิง ค้อนทุบกระจก ที่นั่งผู้โดยสารต้องยึดแน่นมั่นคงแข็งแรง กรณีเป็นรถสองแถวต้องมีประตูและที่กั้นป้องกันนักเรียนตก ส่วนรถตู้ต้องจัดวางที่นั่งเป็นแถวตอนตามความกว้างของตัวรถเท่านั้น ห้ามดัดแปลงสภาพรถ ห้ามเพิ่มเบาะที่นั่งหรือการต่อเติมกระบะท้ายเพื่อให้รับนักเรียนได้มากเกินจํานวนบรรทุกที่ปลอดภัย และต้องคํานึงถึงมาตรการทางด้านสาธารณสุขด้วย
รัฐบาลไทย-ข่าวทำเนียบรัฐบาล-นายกฯ มั่นใจ ไทย - สหรัฐฯ จะเดินหน้าความร่วมมือด้านความมั่นคงรอบด้าน
วันศุกร์ที่ 10 กรกฎาคม 2563
นายกฯ มั่นใจ ไทย - สหรัฐฯ จะเดินหน้าความร่วมมือด้านความมั่นคงรอบด้าน
นายกฯ มั่นใจ ไทย - สหรัฐฯ จะเดินหน้าความร่วมมือด้านความมั่นคงรอบด้าน
วันนี้ (10 ก.ค. 63) เวลา 09.30 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก เจมส์ ซี แมคคอนวิลล์ (General James C. McConville) ผู้บัญชาการทหารบกสหรัฐอเมริกา เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ภายหลังเสร็จสิ้นการหารือ ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีขอบคุณกองทัพบกสหรัฐฯ ที่ร่วมเป็นเจ้าภาพจัดการประชุมผู้บัญชาการทหารบกภาคพื้นอินโด-แปซิฟิก การประชุมสัมมนาการบริหารงานของกองทัพบกกลุ่มประเทศภาคพื้นอินโด-แปซิฟิก และการประชุมนายทหารประทวนอาวุโส ประจําปี 2020 ซึ่งเป็นกิจกรรมที่ประสบความสําเร็จยอดเยี่ยม ขอบคุณสหรัฐฯ ที่อํานวยความสะดวกให้แก่คนไทยในการเดินทางกลับประเทศ รวมทั้งสนับสนุนงบประมาณราว 2 ล้านดอลลาร์สหรัฐฯ มอบเวชภัณฑ์ และวัสดุอุปกรณ์ป้องกันร่างกายส่วนบุคคล เพื่อช่วยเหลือไทยในการป้องกันการแพร่ระบาดของโรคโควิด-19 ด้วย
ผู้บัญชาการทหารบกสหรัฐฯ แสดงความชื่นชมกองกําลังพลของไทยที่มีความเข้มแข็ง และยินดีที่จะได้ร่วมลงนามในเอกสารวิสัยทัศน์ร่วมทางยุทธศาสตร์ระหว่างกองทัพบกไทยกับสหรัฐฯ (Thailand and United States Army - to - Army Strategic Vision) ซึ่งจะส่งเสริมความสัมพันธ์ระหว่างกองทัพบกของทั้งสองฝ่ายให้สามารถร่วมกันพัฒนาและเพิ่มขีดความสามารถของกําลังพลทั้งสองประเทศให้มีประสิทธิภาพมากขึ้น
ทั้งสองฝ่ายย้ําความสัมพันธ์อันดีระหว่างกันซึ่งมีมายาวนาน โดยเฉพาะในระดับกองทัพที่มีความร่วมมือในหลายเรื่อง อาทิ โครงการฝึกร่วมผสมทางทหาร การฝึกอบรม การแลกเปลี่ยนการเยือน และยุทโธปกรณ์ โดยยืนยันที่จะดํารงบทบาทเพื่อสนับสนุนการเสริมสร้างความมั่นคงและผลประโยชน์ร่วมกันเพื่อให้ภูมิภาคอินโด-แปซิฟิกมีเสถียรภาพ เสรี เปิดกว้างและยั่งยืน
ในการนี้ผู้บัญชาการทหารบกสหรัฐฯ ชื่นชมมาตรการป้องกันการแพร่ระบาดของเชื้อโควิด-19 ของรัฐบาลไทย และการบริหารจัดการของนายกรัฐมนตรี ที่ประสบผลสําเร็จอย่างเป็นรูปธรรมได้รับการยอมรับจากนานาชาติ ทั้งนี้นายกรัฐมนตรีแสดงความเสียใจต่อผู้เสียชีวิตจากโรคโควิด-19 ในสหรัฐฯ ขอให้กําลังใจแก่ผู้ปฏิบัติหน้าที่อย่างเข้มแข็ง โดยเชื่อมั่นว่าสหรัฐฯ จะสามารถแก้ไขสถานการณ์โควิด-19 ได้สําเร็จ และค้นพบวัคซีนได้โดยเร็ว
ในตอนท้าย นายกรัฐมนตรียืนยันพร้อมร่วมมือกับสหรัฐฯ ในการสนับสนุนการฟื้นฟูเศรษฐกิจไทยซึ่งได้รับผลกระทบจากสถานการณ์โควิด-19 โดยรัฐบาลไทยพร้อมอํานวยความสะดวกในการลงทุนให้แก่ภาคเอกชนสหรัฐฯ
รัฐบาลไทย-ข่าวทำเนียบรัฐบาล-รมช.กระทรวงเกษตรฯ เปิดงานวันคล้ายวันสถาปนา ส.ป.ก. ครบรอบ 45 ปี ภายใต้แนวคิด “ศาสตร์พระราชานำให้อยู่ได้ อยู่ดี มีความสุข”
วันพฤหัสบดีที่ 5 มีนาคม 2563
รมช.กระทรวงเกษตรฯ เปิดงานวันคล้ายวันสถาปนา ส.ป.ก. ครบรอบ 45 ปี ภายใต้แนวคิด “ศาสตร์พระราชานําให้อยู่ได้ อยู่ดี มีความสุข”
รมช.กระทรวงเกษตรฯ เปิดงานวันคล้ายวันสถาปนา ส.ป.ก. ครบรอบ 45 ปี ภายใต้แนวคิด “ศาสตร์พระราชานําให้อยู่ได้ อยู่ดี มีความสุข” สานต่อแนวพระราชดําริในหลวงรัชกาลที่ 9
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานงานวันคล้ายวันสถาปนา สํานักงานการปฏิรูปที่ดินเพื่อเกษตรกรรม (ส.ป.ก.) ครบรอบ 45 ปี ภายใต้แนวคิด “ศาสตร์พระราชานําให้อยู่ได้ อยู่ดี มีความสุข” ณ สํานักงานการปฏิรูปที่ดินเพื่อเกษตรกรรม (ส.ป.ก.) ว่า กระทรวงเกษตรและสหกรณ์ โดย สํานักงานการปฏิรูปที่ดินเพื่อเกษตรกรรม (ส.ป.ก.) เป็นหน่วยงานที่ตั้งขึ้นจากพระราชดําริในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อแก้ไขปัญหาการขาดแคลนที่ดินทํากินของเกษตรกร โดยได้พระราชทานที่ดิน ส่วนพระองค์พร้อมพระบรมราโชบาย เพื่อเป็นแนวทางในการดําเนินการปฏิรูปที่ดิน ดังนั้น การปฏิรูปที่ดินเพื่อเกษตรกรรมจึงเป็นงานที่มีความสําคัญ ในการลดความเหลื่อมล้ํา และยกระดับคุณภาพชีวิตเกษตรกร ให้มีความมั่นคงและยั่งยืน
“ส.ป.ก.นั้นได้ดําเนินงานด้วยความมุ่งมั่น วิริยะ อุตสาหะ ในการปรับปรุงสิทธิและการถือครองที่ดินเพื่อเกษตรกรรม รวมทั้งส่งเสริมการพัฒนาอาชีพเกษตรกรรม ยกระดับคุณภาพชีวิตเกษตรกรในเขตปฏิรูปที่ดินให้มั่นคงยิ่งขึ้น ในปัจจุบันได้ดําเนินการจัดที่ดินไปแล้วจํานวน 36.2 ล้านไร่ คิดเป็นเกษตรกร 2.9 ล้านราย โดย ส.ป.ก. ได้เข้าไปช่วยพัฒนาพื้นที่ให้มีความเหมาะสมต่อการทําเกษตรกรรม และการดํารงชีพของเกษตรกร และได้มอบนโยบายให้กับทาง ส.ป.ก. ว่าที่ดินที่คงเหลือประมาณ 3 ล้านไร่ จะต้องจัดสรรให้ทางเกษตรกรให้เร็วที่สุด ในส่วนที่ดินที่มี
ผู้ครอบครองโดยมิชอบทางกฎหมายมีความจําเป็นที่จะนําคืนแก่รัฐ รวมถึงการส่งเสริมและพัฒนาอาชีพภายใต้หลักการ “ตลาดนําการผลิต” มุ่งเน้นในคุณภาพผลผลิตทางการเกษตร ให้เป็นไปตามมาตรฐาน GAP เพื่อให้เกษตรกรมีรายได้เพียงพอต่อการดํารงชีพ มีคุณภาพชีวิตที่ดีขึ้น และมีความมั่นคงในอาชีพเกษตรกรรม” ร้อยเอก ธรรมนัส กล่าว
ทั้งนี้ ตลอดระยะเวลา 45 ปี ส.ป.ก. ดําเนินการบริหารจัดการพื้นที่ปฏิรูปที่ดิน และเพิ่มศักยภาพพื้นที่เกษตรกรรม ยกระดับคุณภาพชีวิตเกษตรกร โดยน้อมนําศาสตร์พระราชา เป็นแนวทางการพัฒนา เริ่มจากพัฒนา
แหล่งน้ํา พัฒนาดิน สนับสนุนพืชพรรณต่าง ๆ ตลอดจนลดความเหลื่อมล้ํา สร้างโอกาสในการมีที่ดินทํากิน เพื่อให้เกิดความมั่นคงและยั่งยืน
ดร.วิณะโรจน์ ทรัพย์ส่งสุข เลขาธิการ ส.ป.ก. กล่าวเพิ่มเติมว่า งานวันคล้ายวันสถาปนา ส.ป.ก. ครบรอบ 45 ปี จะจัดขึ้นระหว่างวันที่ 5-7 มีนาคม 2563 เวลา 08.00 - 17.00 น. ณ สํานักงานการปฏิรูปที่ดินเพื่อเกษตรกรรม
(ส.ป.ก.) โดยภายในงานมีการจัดแสดงนิทรรศการรายภาค ทั้งหมด 4 ภาค จัดแสดงภายใต้แนวคิด “อยู่ได้ อยู่ดี
มีความสุข” และมีจําหน่ายผลผลิตและผลิตภัณฑ์ร้านค้าวิสาหกิจชุมชนจากเกษตรกรในเขตปฏิรูปที่ดินทั่วประเทศ มากกว่า 300 รายการ พร้อมกิจกรรม Workshop ต่าง ๆ และยังสามารถชําระเงินผ่าน QR code และ Mobile Banking ได้อีกด้วย
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-รมว.ทส.ตรวจเยี่ยมและมอบนโยบายการปฏิบัติงานให้แก่ BEDO
วันพุธที่ 10 ตุลาคม 2561
รมว.ทส.ตรวจเยี่ยมและมอบนโยบายการปฏิบัติงานให้แก่ BEDO
รมว.ทส.ตรวจเยี่ยมและมอบนโยบายการปฏิบัติงานให้แก่ BEDO
วันที่ 9 ตุลาคม 2561 พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ตรวจเยี่ยมและมอบนโยบายเป้าหมายของการพัฒนาเศรษฐกิจจากฐานชีวภาพ พร้อมทั้งแลกเปลี่ยนข้อคิดเห็นกับคณะอนุกรรมการบริหาร ผู้บริหารระดับสูงของสํานักงานพัฒนาเศรษฐกิจจากฐานชีวภาพ (องค์การมหาชน) หรือ BEDO โดยเป้าหมายในการดําเนินงาน คือ ประชาชน มีความสุข มีกิน มีใช้จากความหลากหลายทางชีวภาพ ทั้งนี้ แนวทางในการดําเนินงานให้ขับเคลื่อนเศรษฐกิจจากฐานชีวภาพ และดําเนินการรวบรวมคลังข้อมูลทรัพยากรชีวภาพ (Biodiversite Bank) ให้เป็นที่ยอมรับทั้งในประเทศและระดับนานาชาติ
โอกาสนี้ นางจุฬารัตน์ นิรัติศยกุล ผู้อํานวยการสํานักงานพัฒนาเศรษฐกิจจากฐานชีวภาพ (องค์การมหาชน) พร้อมด้วยคณะกรรมการบริหาร และบุคลากรในสังกัด ร่วมให้การต้อนรับ ณ ห้องประชุมปีติพงศ์พึ่งบุญ สํานักงานพัฒนาเศรษฐกิจจากฐานชีวภาพ (องค์การมหาชน) ศูนย์ราชการเฉลิมพระเกียรติ 80 พรรษา 5 ธันวาคม 2550 อาคารรัฐประศาสนภักดี ชั้น 9 แจ้งวัฒนะ กรุงเทพ